**Ministru kabineta noteikumu projekta
“Grozījumi Ministru kabineta 2019. gada 25. jūnija noteikumos Nr. 276
“Valsts izglītības informācijas sistēmas noteikumi"”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta “Grozījumi Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”” (turpmāk – noteikumu projekts) mērķis ir noteikt datu apstrādes principus sociālās stipendijas "Studētgods" datu apstrādei, noteiktu, ka izglītības procesam obligātā dokumentācija ir Valsts izglītības informācijas sistēmas (turpmāk –VIIS) sastāvdaļa un precizēt personu datu apstrādes principus.Noteikumu projekts stāsies spēkā nākamajā dienā pēc publicēšanas, atsevišķas normas stājas spēkā 2021. gada 1. septembrī, 2022. gada 1. septembrī un 2023. gada 1. septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz:1. Ministru kabineta 2021. gada 27. maija protokollēmuma (prot. Nr. 44 34.§) 6. punkta uzdevuma: “6. Izglītības un zinātnes ministrijai ne vēlāk kā līdz 2021. gada 1. augustam izstrādāt un noteiktā kārtībā iesniegt izskatīšanai Ministru kabinetā grozījumus Ministru kabineta 2019. gada 25. jūnija noteikumos Nr. 276 "Valsts izglītības informācijas sistēmas noteikumi", ņemot vērā Augstskolu likuma grozījumus par sociālo stipendiju ieviešanu un ar saistīto datu apmaiņu.”2. Augstskolu likuma 52. panta 3.1 panta;3. Likuma “Par valsts budžetu 2021. gadam” 53. pantu;4. pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz informatīvajā ziņojuma “Par valsts atbalstu studijām Latvijas augstskolās studējošiem no daudzbērnu ģimenēm” (apstiprināts Ministru kabineta 2021. gada 27. maija sēdē (prot. Nr. 44 34.§) un precizēts Ministru kabineta 2021. gada 8. jūnija sēdē (prot. Nr. 46 36.§)) un saskaņā ar Augstskolu likuma 52. panta 3.1 pantu noteikumu projekts, paredz, ka VIIS tiek iekļauta informācija par semestrī vai studiju gadā (kursā) paredzēto (atbilstoši studējošā studiju plānam) studiju kursu vidējo svērto atzīmi un informāciju par sociālās stipendijas "Studētgods" saņēmēju, atbilstoši normatīvajiem aktiem par studējošo stipendijām, kas būs noteikts Ministru kabineta 2004. gada 24. augusta noteikumos Nr. 740 "Noteikumi par stipendijām". Vidējo svērto atzīmi aprēķina augstākās izglītības iestādes un VIIS ievada tikai galarezultātu, kas noapaļots līdz divām zīmēm aiz komata, atbilstoši matemātiskajiem noapaļošanas principiem. Vidējo svērto atzīmi rēķina atbilstoši šādai formulai:, kurA – vidējā svērtā atzīme;k1, …, kn – kredītpunktu skaits, par katru studiju priekšmetu (kursu);A1, …, An – atzīme (10 ballu skalā) attiecīgajā studiju priekšmetā (kursā).Vienlaikus noteikumu projekts nosaka, ka lai nodrošinātu informācijas ievadi un aktualizēšanu VIIS tiešsaistes režīmā saņem un saglabā informācijas par stipendijas sociālajam atbalstam "Studēgods" (turpmāk – sociālā stipendija "Studētgods") saņēmēju sākot no pieteikuma saglabāšanas brīža, kas atbilstoši normatīvajiem aktiem par sociālām stipendijām "Studētgods" ir nepieciešama sociālas stipendijas "Studētgods" piešķiršanai. Lai veiktu valsts reģistros iekļautās informācijas apstrādi VIIS no Sabiedrības integrācijas fonda, Uzturlīdzekļu garantijas fonda administrācijas, Pilsonības un migrācijas lietu pārvaldes un Valsts ieņēmumu dienesta saņem informāciju atbilstoši Ministru kabineta 2004. gada 24. augusta noteikumu Nr. 740 "Noteikumi par stipendijām" grozījumu projektā noteiktajam. Saskaņā ar sagatavoto noteikumu projektu paredzēts, ka:* Pilsonības un migrācijas lietu pārvalde sniedz informāciju par studējošā vecākiem (personas kods), vecāku bērniem un studējošā bērniem, ieskaitot visas Ministru kabineta 2004. gada 24. augusta noteikumu Nr. 740 "Noteikumi par stipendijām" grozījumu projektā noteiktās kategorijas (audžuģimenes u.c.);
* Valsts ieņēmumu dienests sniedz informāciju par personas ieņēmumiem iepriekšējā taksācijas gadā;
* Uzturlīdzekļu garantijas fonda administrācija sniedz informāciju par studējošā paša vai viņa vecāka uzturlīdzekļu parādiem;
* Sabiedrības integrācijas fonds sniedz informāciju par personu atbilstību Ministru kabineta 2004. gada 24. augusta noteikumu Nr. 740 "Noteikumi par stipendijām" grozījumu projektā iekļautajiem kritērijiem par ģimeni ar noteiktu bērnu skaitu līdz tiešsaistes datu apmaiņas risinājuma ieviešanai ar Pilsonības un migrācijas lietu pārvaldi.

No Valsts ieņēmumu dienesta VIIS tiešsaistes režīmā informāciju saņems sākot ar 2022. gada 1. janvāri un no Pilsonības un migrācijas lietu pārvaldes VIIS tiešsaistes režīmā saņems sākot ar 2023. gada 1. janvāri. Datu apmaiņa ar VID tiks izveidota, izmantojot Vides un reģionālās attīstības ministrijas Valsts informācijas sistēmas savietotāju (turpmāk VISS) un VID pakalpojumu "Ienākumu serviss", iegūstot informāciju par sociālās stipendijas "Studētgods" pretendenta iepriekšējā taksācijas gada un tekošā gada visiem ienākumiem, dati par kuriem ir VID rīcībā. Datu apmaiņa ar Sabiedrības integrācijas fondu un Uzturlīdzekļu garantiju fonda administrāciju (datu apmaiņa tiks izveidota, izmantojot VISS) tiks uzsākta uzreiz, lai veikt pārbaudes jau ar pirmo pieteikšanās posmu, proti, 2021. gada 1. septembri. Atliktie normu spēkā stāšanās termiņi ir saistīti ar esošo datu apmaiņas pakalpju konfigurēšanu un pielāgošanu Ministru kabineta 2004. gada 24. augusta noteikumos Nr. 740 "Noteikumi par stipendijām" noteiktajām prasībām un datu apjomam. Informāciju par vidējo svērto atzīmi augstākās izglītības iestādēm jāievada VIIS līdz katra gada 20. februārim un 20. septembrim, sākot ar 2022. gada 1. janvāri.Augstākās izglītības iestādes stipendiju komisijas locekļi tāpat kā citi augstākās izglītības iestādes nodarbinātie, kam tas ir nepieciešams darba pienākumu veikšanai, varēs saņemt VIIS lietotāja tiesības, kur autorizētiem VIIS lietotājiem ar attiecīgām tiesībām (skatīt iesniegtos pieteikumus un ievadīt VIIS augstākās izglītības iestādes pieņemtos lēmumus) būs pieejams visu iesniegto pieteikumu saraksts. Pieteikumu saraksts būs pieejams un izvērtēšanu, nepieciešamības gadījumā, varēs uzsākt sākot ar attiecīgo stipendiju pieteikšanās perioda sākumu. Augstākās izglītības iestāžu darbiniekiem, kam būs pieejama attiecīgā VIIS sadaļa stipendiju datu apstrādei tiks attēloti visi pieteikumā iekļautie dati, tai skaitā to automātiskās pārbaudes rezultāti attiecībā pret valsts reģistriem.Izglītības un zinātnes ministrija ir izstrādājusi Ministru kabineta noteikumu projektu “Vispārējās izglītības iestāžu un profesionālās izglītības iestāžu pedagoģiskā procesa un eksaminācijas centru profesionālās kvalifikācijas ieguves organizēšanai obligāti nepieciešamā dokumentācija” (izsludināts Valsts sekretāru sanāksmē 2021.gada 7.janvārī, VSS-4, noteikumu projekts iesniegts izskatīšanai Ministru kabinetā). Minētais noteikumu projekts tā saskaņošanas laikā ir precizēts, un šobrīd tajā ir ietverta norma, kas paredz, ka liecībā, ja attiecināms, norādāmi izglītojamā īpaši sasniegumi, dalība projektos un citās aktivitātēs. Minētais noteikumu projekts paredz, ka liecību izglītības iestāde sagatavo VIIS un izsniedz to elektroniskā formā vai izdrukājot no VIIS. Ievērojot minēto, nepieciešams veikt grozījumus Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”, nosakot, ka attiecīgā informācija norādāma VIIS. Turklāt, tā kā noteikumu projekts paredz, ka prasība par liecības sagatavošanu VIIS tiks piemērota ar 2022. gada 1. septembri, noteikts atbilstošs normas spēkā stāšanās termiņš.Minētais noteikumu projekts par izglītības iestāžu obligāto dokumentāciju arī paredz, ka personas lietā attiecībā uz profesionālās izglītības programmu izglītojamiem ir norādāma gan informācijas par kvalifikācijas eksāmena rezultātiem, gan informācija par prakses laiku profesionālās pamatizglītības, arodizglītības un profesionālās vidējās izglītības programmās. Minētais noteikumu projekts paredz, ka personas lieta arī attiecībā uz minēto profesionālās izglītības programmu izglītojamiem ir ieraksts VIIS. Ievērojot minēto, nepieciešams veikt grozījumus Ministru kabineta 2019. gada 25. jūnija noteikumos Nr. 276 “Valsts izglītības informācijas sistēmas noteikumi”, nosakot, ka attiecīgā informācija norādāma VIIS. Turklāt, tā kā noteikumu projekts paredz, ka prasība par prakse slaika norādīšanu VIIS tiks piemērota ar 2023. gada 1. septembri, noteikts atbilstošs normas spēkā stāšanās termiņš.Noteikumu projekts papildināts arī ar informāciju (datumu), kad studējošais ir beidzis konkrētas studiju programmas apguvi. Tas nepieciešams gadījumos, ja studējošais apgūst vairākas studiju programmas vienlaicīgi vienā augstskolā, jo pēc programmas apguves ne vienmēr tiek veikta studējošā eksmatrikulācija no augstākās izglītības iestādes, īpaši gadījumos, kad studē vēl kādā studiju programmā.Noteikumu projekts paredz, ka izglītības iestādēm nepieciešams obligāti norādīt informāciju par izglītojamajiem, kuri izglītību iegūst ģimenē (kā mācību apakšstatusu). Izglītības iestādes vadītājs pēc izglītojamā uzņemšanas izglītības programmā, ir tiesīgs ar rīkojumu uz vienu mācību gadu noteikt, ka pamatizglītības, izņemot speciālās pamatizglītības, pirmā posma izglītības programmas daļā paredzēto mācību saturu izglītojamais apgūst ģimenē un ka par to ir atbildīgi viņa vecāki. Papildus noteikts atbalsts izglītojamajiem un vecākiem, nosakot kārtību, kādā izglītības iestāde organizē mācību procesu izglītojamajiem, kuri izglītības saturu apgūst ģimenē.Noteikumu projekts precizē arī personu datu apstrādes principus, nosakot, ka informācija par studējošajiem, kas nepieciešama sociālās stipendijas saņemšanai, kuri saņēmuši sociālās stipendijas vai snieguši pieteikumus sociālās stipendijas saņemšanai tiek automātiski dzēsta personai sasniedzot 28 gadu vecumu. Šāds termiņš ir pamatots ar to, ka sociālo stipendiju saņemšanai personas var pretendēt līdz pilnu 25 gadu vecumam (ieskaitot, t.i., pieteikumu var iesniegt arī īsi pirms 26 gadu vecuma) un papildus divu, līdz trīs gadu termiņš ir pamatojams ar finansējuma izlietojuma atbilstības kontroli. Pretendentu datu arhivēšana ir paredzēta 3 gadus pēc pretendenta uzņemšanas izglītības iestādē, lai nodrošinātu izglītības iestādēm un to dibinātājiem (pašvaldības un privāto izglītības iestāžu dibinātāji) atskaišu sagatavošanu par izglītojamo interesi par mācību uzsākšanu konkrētās izglītības iestādēs un izglītības programmās.Noteikumu projekts paredz svītrot normas par eksāmenu kārtotāju datu anonimizēšanu un dzēšanu, jo par eksāmena kārtotāju vienīgie dati, kurus iespējams anonimizēt, ir izglītības iestāde (augstskola), kurā persona ir kārtojusi pārbaudījumu, jo informācija par pašu pārbaudījuma kārtotāju ir jāsaglabā saistībā ar pārbaudījuma rezultātu datu integritātes saglabāšanu.Personas izglītības dokumentu anonimizēšana divus pēc personas nāves arī svītrota no noteikumiem, jo šāda datu apstrāde rada nepilnīgus ierakstus izglītības dokumentu datubāzē un rada nepilnības izglītības dokumentu atskaitēs, kuras par absolventiem apstrādā izglītības iestādes (personas nāve var iestāties jebkurā brīdī, tai skaitā arī drīz pēc dokumenta izsniegšanas). Ārvalstīs izsniegto izglītības dokumentu reģistrā plānots, ka dokumentu glabāšanas termiņš tiks noteikts lielāks nekā pašlaik paredz noteikumi, jo šādā veidā tiks nodrošināta iespēja Akadēmiskās informācijas centram uzturēt lielāku datubāzi ar ārvalstīs izsniegtajiem izglītības dokumentiem, kurus izmantot ekspertīzes veikšanai nestandarta gadījumos.Noteikumu projekts paredz radīt tiesisko pamatu datu par augstākās izglītības iestāžu absolventiem apstrādei, no Centrālās statistikas pārvaldes absolventu monitoringa ietvaros saņemot datus par absolventu skaitu, kas dibinājuši uzņēmumus un kuriem pieder kapitāldaļas. Šādi dati nepieciešami, lai pilnīgāk aprakstītu augstākās izglītības ietekmi uz tautsaimniecības attīstību.Noteikumu projekts paredz papildināt noteikumus ar normu, kas paredz VIIS iekļauto datu nodošanu zinātniskai pētniecībai un žurnālistikas vajadzībām. Personu dati šādiem pētījumiem tiek nodoti anonimizēti, izņemot gadījumus, ja Izglītības un zinātnes ministrija vai tās padotības iestāde ir noslēgusi līgumu par pētījuma veikšanu ar kādu trešo pusi, kur paredzēta personu datu apstrāde un līgumā atrunāti nosacījumi personu datu apstrādes nosacījumi. Ņemot vērā, ka VIIS papildinājumu izstrādei ir nepieciešams laiks, kā arī saistīto noteikumu projektiem ir noteikts cits spēkā stāšanās laiks, noteikumu projekts atsevišķām normām paredz dažādus spēkā stāšanās laikus.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija. |
| 4. | Cita informācija | Noteikumu projektā iekļautais regulējums ir saistīts ar e-pakalpojuma ”Pieteikšanās sociālajām stipendijām” izveidi.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Studējošie, augstskolas un koledžas, Sabiedrības integrācijas fonds, Pilsonības un migrācijas lietu pārvalde, Uzturlīdzekļu garantiju fonds, Valsts ieņēmumu dienests, izglītojamie, pedagogi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 93 299   |  0 |  35 235 |  0 |  0 |  0 |
| 2.1. valsts pamatbudžets |  0 | 93 299   |  0 |  35 235 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  - 93 299 |  0 |  - 35 235 |  0 |  0 |  0 |
| 3.1. valsts pamatbudžets |  0 |  -93 299 |  0 |  - 35 235 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 93 299 | X | 0 | X |  0 |  0 |
| 5. Precizēta finansiālā ietekme | X | 0 | X | -35 235 | X |   |   |
| 5.1. valsts pamatbudžets | 0 |   -35 235 |   |   |
| 5.2. speciālais budžets | 0 |   |   |   |
| 5.3. pašvaldību budžets |  0 |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēti aprēķini par VIIS funkcionalitātes paplašināšanu 93 299 *euro* apmērā pievienoti kā pielikums Nr. 1 saistītajā projektā- “Grozījumi Ministru kabineta 2004. gada 24. augusta noteikumos Nr. 740 “Noteikumi par stipendijām”” par sociālās stipendijas ieviešanu. IT risinājumu izdevumi ietver:VIIS funkcionalitātes pielāgošana sociālās stipendijas administrēšanai (kritēriju automātiskā pārbaude, apmaiņa ar citiem reģistriem)-izdevumi 93 299 *euro* 2021.gadā;PMLP tiešsaistes datu apmaiņas risinājumam ar VIIS- izdevumi 35 235 *euro* 2022.gadā.Lai PMLP nodrošinātu Fizisko personu reģistra ziņu apstrādi par studējošā atbilstību vai neatbilstību daudzbērnu ģimenes kritērijiem un šīs informācijas nodošanu Valsts izglītības informācijas sistēmai tiešsaistes režīmā no 2023. gada 1. janvāra, PMLP nepieciešams izstrādāt jaunu Fizisko personu reģistra servisu (asinhrons, masveida datu pieprasīšanai). Šāda servisa izstrādei PMLP Iekšlietu ministrijas valsts budžeta apakšprogrammā 11.01.00 “Pilsonības un migrācijas lietu pārvalde” 2022. gadā nepieciešams papildu finansējums 35 235 *euro* apmērā (apjoms noteikts vadoties pēc iepriekš veiktajiem līdzīgas Fizisko personu reģistra programmatūras izstrādes darbu veikšanai nepieciešamajiem darba un izmaksu apjomiem): 56 cilvēkdienas x 520 *euro* (1 cilvēkdienas cena) x 21% PVN = 35 235 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ministru kabineta 2021. gada 27. maija protokollēmuma (prot. Nr. 44 34.§) 5. punkts: “5. Izglītības un zinātnes ministrijai izstrādāt nepieciešamo funkcionalitāti Valsts izglītības informācijas sistēmā, lai nodrošinātu datu apmaiņu ar Sabiedrības integrācijas fonda datu bāzi, Fizisko personu reģistru un citām informācijas sistēmām (pēc nepieciešamības) e-pakalpojuma "Studētgods" ieviešanai, izmantojot Valsts reģionālās attīstības aģentūras pārziņā esošus koplietošanas risinājumus. Sociālās stipendijas "Studētgods" piešķiršanas un to administrēšanas izmaksas, tai skaitē, IT risinājumu izstrādes izmaksas vērtētas Ministru kabineta 2004. gada 24. augusta noteikumu Nr. 740 "Noteikumi par stipendijām" grozījumu projekta anotācijā, tādēļ tās nav iekļautas šī noteikumu projekta anotācijā, jo izmaksas ir attiecināmas vienu reizi.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar projektu tiek virzīts Ministru kabineta noteikumu projekts “Grozījumi Ministru kabineta 2004. gada 24. augusta noteikumos Nr. 740 “Noteikumi par stipendijām””, kurā tiks noteiktas studējošo kategorijas, kurām piešķir sociālo stipendiju "Studētgods", sociālās stipendijas "Studētgods" piešķiršanas nosacījumus, tostarp ņemot vērā studējošā sekmju līmeni un ienākumus, kā arī sociālās stipendijas "Studētgods" apmēru un tās piešķiršanas kārtību. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedriskajai apspriešanai publicēts izglītības un zinātnes ministrijas mājas lapā, tiks veikti publiski paziņojumi ministrijas tīmekļvietnē un sociālo tīklu kontos par sociālo stipendiju "Studētgods" pieteikšanās uzsākšanu.  |
| 2. | Sabiedrības līdzdalība projekta izstrādē | Noteikumu projekts publicēts Izglītības un zinātnes ministrija tīmekļavietnē: <https://www.izm.gov.lv/lv/grozijumi-ministru-kabineta-2004-gada-24-augusta-noteikumos-nr-740> |
| 3. | Sabiedrības līdzdalības rezultāti | Sabiedrības viedoklis nav saņemts. |
| 4. | Cita informācija | Projektā noteiktais par sociālām stipendijām "Studētgods" tika apspriests un saskaņots informatīvā ziņojuma “Par valsts atbalstu studijām Latvijas augstskolās studējošiem no daudzbērnu ģimenēm” (apstiprināts Ministru kabineta 2021. gada 27. maija sēdē (prot. Nr. 44 34.§) un precizēts Ministru kabineta 2021. gada 8. jūnija sēdē (prot. Nr. 46 36.§)) ietvaros. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, augstākās izglītības iestādes, Sabiedrības integrācijas fonds, Pilsonības un migrācijas lietu pārvalde, Uzturlīdzekļu garantiju fonds, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nav nepieciešama. Noteikumu projektam nav ietekme uz pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre Anita Muižniece

Vīza:

Valsts sekretāra vietniece –

Strukturfondu departamenta direktore

valsts sekretāra pienākumu izpildītāja S. Šmīdlere

N. Mazure, 67047940

Nadezda.mazure@izm.gov.lv

K. Veldre, 67047857;

Kaspars.Veldre@izm.gov.lv